CELEX: 62013CN0611
Language: hu
Date: 2013-11-26 00:00:00
Title: C-611/13. P. sz. ügy: A Törvényszék (negyedik tanács) T-375/10. sz., Hansa Metallwerke AG és társai kontra Európai Bizottság ügyben 2013. szeptember 16-án hozott ítélete ellen a Hansa Metallwerke AG és társai által 2013. november 26-án benyújtott fellebbezés

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/26
            
         A Törvényszék (negyedik tanács) T-375/10. sz., Hansa Metallwerke AG és társai kontra Európai Bizottság ügyben 2013. szeptember 16-án hozott ítélete ellen a Hansa Metallwerke AG és társai által 2013. november 26-án benyújtott fellebbezés
   (C-611/13. P. sz. ügy)
   2014/C 52/48
   Az eljárás nyelve: német
   
      Felek
   
   
      Fellebbezők: Hansa Metallwerke AG, Hansa Nederland BV, Hansa Italiana Srl., Hansa Belgium, Hansa Austria GmbH (képviselők: H.-J. Hellmann és S. Cappellari Rechtsanwälte)
   
      A többi fél az eljárásban: Európai Bizottság, az Európai Unió Tanácsa
   
      A fellebbezők kérelmei
   
   A fellebbezők azt kérik, hogy a Bíróság:
   
               I.
            
            
               helyezze hatályon kívül a Törvényszék T-375/10. sz., Hansa Metallwerke AG és társai kontra Bizottság ügyben 2013. szeptember 16-án hozott ítéletét, és a jogvitában a következőképpen hozzon végleges határozatot:
               
                           1.
                        
                        
                           semmisítse meg a fellebbezési eljárásban ellenérdekű félnek az EUMSZ 101. cikk és az EGT-Megállapodás 53. cikke alkalmazására vonatkozó eljárásban (COMP/39.092 — „fürdőszobai szerelvények és felszerelések”-ügy) 2010. június 23-án hozott, és a fellebbezőknek 2010. június 30-án kézbesített határozatát a fellebbezőket érintő részében,
                           másodlagosan
                           csökkentse a bírságot,
                        
                     
                           2.
                        
                        
                           kötelezze az fellebbezési eljárásban ellenérdekű felet az eljárás során felmerült költségek viselésére,
                        
                     
         
               II.
            
            
               harmadlagosan
               helyezze hatályon kívül a megtámadott ítéletet, és utalja vissza az ügyet a Törvényszék elé újbóli határozathozatal céljából.
            
         
      Jogalapok és fontosabb érvek
   
   A fellebbezők először is azzal érvelnek, hogy a Törvényszék megsértette a büntetések és szankciók egyéniesítésének az uniós jog által elismert elvét. A Törvényszék különösen azt nem vette figyelembe, hogy a Bizottság bírságkiszabási iránymutatásának 2006. évi átdolgozása jelentősen módosította az általános számítási módszert, mindenekelőtt a korlátozott kínálati választékkal rendelkező vállalkozások tekintetében. A téves jogalkalmazás következtében a Törvényszék a fellebbezési eljárásban ellenérdekű fél bírságkiszabására vonatkozó átfogó felülvizsgálati kötelezettségét nem, illetve csupán téves jogalkalmazás útján teljesítette.
   A fellebbezők továbbá azzal érvelnek, hogy a Törvényszék a büntetések egyéniesítésének elvére vonatkozó megfontolásait elégtelenül indokolta. Így különösen a Törvényszék egyáltalán nem vette figyelembe a nyolcadik tanács T-211/08. sz. ügyben (1) hozott irányadó ítéletét, illetve a Bizottságnak a COMP/39.452. sz. ügyben hozott határozatában képviselt, nyilvánvalóan megváltozott szemléletét, jóllehet a fellebbezők a tárgyaláson az ezzel kapcsolatos észrevételeiket részletesen kifejtették.
   Végül a fellebbezők a bizalomvédelem uniós jog által elismert alapelvének megsértésére hivatkoznak. A Törvényszék a Bizottság eljárásának értékelése során — amely utóbbi a közigazgatási eljárás során tett ígéretével ellentétben a bírságot a határozatában nem csökkentette — nem vette figyelembe a kartellügyek esetében a bírságok alóli mentességről és a bírságok csökkentéséről szóló közlemény keretében a Bizottsággal való lojális együttműködés kulcsfontosságát.
   
      (1)  A Putters International kontra Európai Bizottság ügyben 2011. június 16-án hozott ítélet (EBHT 2011., II-3729. o.).